ننرهار نن دوشنبه د شعبان د میاشتې پر ۱۵مه ننګرهار کې د افغانی سرې میاشتې له لوری د ننګرهار، لغمان، کونړ او نورستان ولایتونو ۴۰ تنو ښځینه او نارینه کارکوونکو او رضاکارانو ته د ټولنې د ښکېلتیا او حساب ورکونې تر عنوان لاندې د ظرفیت لوړونې په موخه دوه ورځنی ورکشاپ د ستاینلیکونو په ورکړې پای ته ورسېد شمال لودیځ مرکزی زون نن دوشنبه د شعبان د میاشتې پر ۱۵مه د افغانی سرې میاشتې له لوری د شمال لویدیځ مرکزی زون په دفتر کې د کابل، پنجشېر، پروان او کاپیسا ولایتونو د ښوونیزو مرکزونو له ۱۲ تنه زده کوونکو څخه د سیرت النبی صلی الله علیه وسلم په برخه کې د سیالۍ په موخه آزموینه واخیستل شوه. په یاده آزموینه کې د کاپیسا ولایت د ښوونیز مرکز دوه تنو زده کوونکو لومړی او دوهم او د کابل ولایت د ښوونیز مرکز اړوند یو تن زده کوونکی درېیم مقامونه خپل کړ. د آزموینې په پای کې ممتاز زده کوونکی د جایزو او ستاینلیکونو په ورکړې سره وستایل شول. ننګرهار د افغانی سرې میاشتې له لوری نن دوشنبه د شعبان د میاشتې پر ۱۵مه د ننګرهار ولایت مرکز جلال آباد اړوند د شپږمې ناحیې په ګډون په کوټ او شېرزادو ولسوالیو کې له ۱۱۰ بې سرپرسته کورنیو سره په ټولیزه توګه د ۲۴۱۴۵۰۰ افغانیو په ارزښت د اوزو او د ښې ساتنې په موخه د خوراکی او غیر خوراکی توکو د وېش لړۍ پیل شوه، چې له جملې یې نن ورځ ۴۰ بې سرپرسته کورنیو ته په ټولیزه توګه د ۸۷۸۰۰۰ افغانیو په ارزښت د هرې کورنۍ لپاره د ۵ رأسه اوزو ترڅنګ ۳۵۰ افغانۍ هم ورکړل شوې. ننګرهار نن دوشنبه د شعبان د میاشتې پر ۱۵مه د افغانی سرې میاشتې له لوری د ننګرهار ولایت اړوند ښوونیز مرکز کې د انګلیسی برخې له ۲۵ تنو زده کوونکو څخه آزموینه واخیستل شوه. د یادونې وړ ده چې په یاد ښوونیز مرکز کې اوس مهال د اسلامی ښوونې، ریاضی، انګلیسی، کمپیوټر او د لیک او لوست په برخو کې ۱۹۳ تنه زده کوونکی په زده کړو بوخت دی. بلخ افغانی سرې میاشتې بلخ مرستون په تېره یوه میاشت کې د خپلو بشرپالو فعالیتونو له لارې په ټولیزه توګه ۷۱۵ تنه کورنیو او بهرنیو مشمولینو ته خدمات ترسره کړی. په یاده موده کې د ۱۳ داخلی مشمولو کورنیو له ۶۴ تنو سره ۱۴۲۵۰۰ زره او د ۱۰۸ بهرنیو مشمولو کورنیو له ۴۹۲ غړیو سره ۴۹۳۵۶۰ افغانۍ نغدی مرسته ترسره شوې. همدا ډول د یادو کورنیو مشمولینو ۷۶ تنو ماشومانو ته په ښوونیز مرکز کې د دینی ښوونې، ریاضی، کمپیوټر او لیک لوست د زده کړو سربېره ۸۳ تنه بې سرپرسته کونډو ته پر ځان د بساینې او عاید ترلاسه کولو په موخه د کالیو ګنډلو، غالۍ اوبدلو او نورو بېلابېلو مهارتونو په برخه کې د حرفوی زده کړو ترلاسه کولو زمینه هم برابره شوې ده. جوزجان نن دوشنبه د شعبان د میاشتې پر ۱۵مه د افغانی سرې میاشتې له لوری د جوزجان ولایت د آقچې ولسوالۍ په مختلفو کلیو کې د لومړنیو روغتیایی مرستو پر ۱۲۰ تنو نویو ښځینه او نارینه رضاکارانو روغتیایی البسه ووېشل شوه. کابل مرکزی ریاست فغانی سرې میاشتې نن د شعبان پر ۱۵مه یو ځل بیا ۴۵ تنه د سوری زړه په رنځ اخته ماشومان د عملیات په موخه پلازمېنه کابل کې ۴ روغتونونو ته ور وپېژندل. افغانی سرې میاشتې تېرو ۱۹ میاشتو کې ۲۹۱۲ ناروغان بېلابېلو روغتونونو ته ورپېژندلی، چې لګښت یې د افغانی سرې میاشتې له لوری تادیه شوی. .